**AVIZ**

 **COLEGIUL MEDICILOR**

***ANUNŢ***

**INSTITUTUL INIMII DE URGENŢĂ PENTRU BOLI CARDIOVASCULARE CLUJ-NAPOCA**, în conformitate cu prevederile *H.G. nr.1336/2022 și O.M.S 166/2023,* scoate la concurs post de medic, *pe durată determinată*, *cu timp parțial de muncă, program de muncă inegal****,*** *astfel:*

* ***1 post MEDIC SPECIALIST, SPECIALITATEA CARDIOLOGIE***

în cadrul Proiectului ***New care pathways for supporting TRANSitional CARE from hospitals to home using AI and personalised digital assistance (TransCare***), pentru ocuparea poziției de Asistent Responsabil Proiect, cu competențe profesionale de medic specialist cardiolog, din surse externe.

***Condiții generale :***

 Poate ocupa un post vacant persoana care îndeplinește condițiile prevăzute de Legea 53/2003-Codul Muncii, republicată, cu modificările și completările ulterioare, astfel:

*a)* are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European(SEE) sau cetățenia Confederației Elvețiene;

*b)* cunoaște limba română, scris și vorbit;

*c)* are capacitate de muncă în conformitate cu prevederile Legea 53/2003-Codul Muncii, republicată, cu modificările și completările ulterioare ;

*d)* are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

*e)* îndeplineşte condiţiile de studii, de vechime în specialitate și după caz, alte condiții specifice cerințelor postului scos la concurs, inclusiv condițiile de exercitare a profesiei;

 *f)* nu a fost condamnată definitiv pentru săvârşirea unei infracţiuni contra securității naționale,

 contra autorităţii, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvărșite cu intenție care ar face o persoană canditată la post incompatibilă cu exercitarea funcției contractual pentru care candidează, cu excepția situației în care a intervenit reabilitarea;

 *g)* nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei funcții sau exercitării unei profesii;

 *h)* nu a comis infracțiuni prevăzute la art.1 alin.2 din Legea nr.118/2019 privind Registrul național automatizat cu privire la persoanele care au comis infracțiuni sexual, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prev.la art.35, alin.1 lit.h. din H.G. nr.1336/2022 pentru aprobarea Regulamentului - Cadru privind organizarea și dezvoltarea carierei personalului contractual din sectorul bugetar plătit din fondurile publice.

**Condiții specifice** de participare la concurs**:**

* diplomă de licență în domeniul de studii medicină
* deține gradul de medic specialist în specialitatea postului, cu drept de liberă practică;
* cel puțin 2 articole publicate în reviste de specialitate, din care cel puțin unul sa fie indexat ISI, cu factor de impact, în categoria ”original research”;
* certificat Good Clinical Practice (GCP)
* participarea activă la conferințe și congrese internaționale sau naționale (prezentare sau poster);
* cunoaștere a cel puțin două limbi de circulație internațională, dintre care limba engleză obligatorie
* cunoștinte temeinice de prelucrare a datelor într-un program de analiză statistică
* atestat de competențe profesionale în realizarea designului și structurii produselor soft necesare implementării de sisteme software, aplicații software, pagini web
* certificare privind particularizarea, configurarea și modificarea aplicațiilor software în scopul adaptării sistemelor informaționale
* certificare privind organizarea bazelor de date și prezentări la un nivel avansat
* nu a fost sancționat de către Colegiul Medicilor și de către unitățile sanitare la care a activat
* nu necesită vechime în specialitate.

***Pentru înscrierea la concurs candidații vor depune următoarele documente:***

1. formularul de înscriere la concurs (se va completa la sediul instituției);
2. copiile diplomei de licență și certificatul de medic specialist;
3. copia certificatului de membru al Colegiului Medicilor, Avizul anual de exercitare a profesiei de medic valabil pentru anul 2024, Asigurarea de malpraxis pentru domeniul medical valabil pentru anul 2024;
4. dovada/înscrisul din care să rezulte că nu i-a fost aplicată una din sancțiunile prevăzute la art.455 alin.1, lit.f, la art.541 alin1, lit.d sau e, respective la art.628 alin.1, lit.d sau e din Legea 95/2006 privind reforma în domeniul sănătății, republicată, cu modificările și completările ulterioare;
5. acte doveditoare pentru calcularea punctajului prevăzut în anexa 3 la ordin;
6. cazierul judiciar sau, după caz, extrasul de pe cazierul judiciar;
7. certificatul de integritate comportamentalădin care să reiasă că nu s-au comis infracțiuni prevăzute la alin.1 și 2 din Legea 118/2019, pentru candidații înscriși pentru posturile din sănătate;
8. adeverinţa medicală în formatul standard stabilit prin ordin al ministrului sănătății care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului.
9. copia actului de identitate sau orice alt document care atestă identitatea, potrivit legii, aflate în termen de valabilitate;
10. copia certificatului de naștere și copia certificatului de căsătorie sau a unui alt document prin care s-a realizat schimbarea de nume, după caz;
11. curriculum vitae, model comun european.
12. adeverinţei eliberate de angajator pentru perioada lucrată, care să ateste vechimea în muncă, după caz.

**Actele prevăzute în copie vor fi prezentate şi în original** în vederea verificării conformităţii copiilor cu acestea și certificării cu mențiunea ”conform cu originalul” de către secretarul comisiei de concurs.

**Taxa de concurs este de 150 de lei** și se achită în numerar la casieria unității la data depunerii dosarului de înscriere la concurs.

**Dosarele pentru înscrierea la concurs se depun** la sediul Institutului Inimii Cluj-Napoca din str. Moților, nr.19-21, la Serviciul Resurse Umane, telefon 0264/591941/105, în termen de 5 zile lucrătoare de la data publicării prezentului anunț, respectiv în perioada **26.06-02.07.2024,** de luni până vineri **între orele 1200-1400.**

Desfășurarea concursului de angajare constă în etapele cuprinse între prima zi de depunere a dosarelor candidaților și data afișării rezultatelor finale ale concursului.

***Tipul probelor de concurs, locul, data și ora desfășurării acestora:***

Concursul se organizează în maxim 30 de zile lucrătoare de la publicarea anunțului și constă în următoarele etape:

**1. Selecția dosarelor**

**2. Proba scrisă.**

**3.** **Proba clinică/practică**

**Se pot prezenta la următoarea etapă numai candidații declarați admiși la etapa precedentă.**

***1.SELECȚIA DOSARELOR*** de înscriere și stabilirea punctajului rezultat din analiza și evaluarea activității profesionale și stiințifice pentru proba suplimentară de departajare;

Rezultatul selecției dosarelor de concurs se afișează cu „admis” sau „respins”, în data **08.07.2024**, ora 1400 la sediul Institutului și pe pagina de internet.

Eventualele contestații privind selecția dosarelor de concurs se depun la sediul Institutului, până la data 09.07.2024*,* până la ora 1400.

Rezultatul soluționării contestațiilor cu privire la selecția dosarelor de concurs se afișează în data de 10.07.2024, până la ora 1400 la sediul Institutului și pe pagina de internet.

***2. PROBA SCRISĂ*** se desfășoară la sediul Institutului Inimii Cluj-Napoca din str. Moților nr.19-21 în data de **11.07.2024, ora 0900.**

Rezultatul la proba scrisă se afișează în data de 11.07.2024, până la ora 1400 la sediul Institutului și pe pagina de internet.

Eventualele contestații privind rezultatul probei scrise se depun la sediul Institutului în data de 12.07.2024, până la ora 1400.

Rezultatul soluționării contestațiilor cu privire la proba scrisă se afișează în data de 15.07.2024, până la ora 1400 la sediul Institutului și pe pagina de internet.

Sunt declarați admiși la proba scrisă, candidații care au obținut mimimum 50 de puncte.

***3. PROBA CLINICĂ/PRACTICĂ*** se desfășoară la sediul Institutului Inimii Cluj-Napoca din str. Moților nr.19-21 în data de **16.07.2024, ora 0900**

Rezultatul la proba clinică/practică se afișează în data de 16.07.2024, până la ora 1400 sediul Institutului și pe pagina de internet.

Eventualele contestații privind rezultatul probei clinice/practice se depun la sediul Institutului în data de 17.07.2024, până la ora 1400.

Rezultatul soluționării contestațiilor cu privire la proba clinică/practică se afișează în data de 18.07.2024, până la ora 1400 la sediul Institutului și pe pagina de internet.

Sunt declarați admiși la proba clinică/practică, candidații care au obținut mimimum 50 de puncte.

**În urma susținerii tuturor probelor vor fi declarați admiși candidații care au realizat un punctaj mimim de 50 de puncte, în urma calculării mediei aritmetice.**

Pentru stabilirea clasificării finale a candidaților, în cazul candidaților cu punctaje egale, după desfășurarea tuturor probelor de concurs, se declară admis candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fi departajați pe baza punctajului obținut la proba suplimentară de departajare.

Bibliografia și tematica de concurs vor fi publicate pe site-ul și la avizierul instituției.

Alte informaţii suplimentare se obţin la Serviciul Resurse Umane, telefon 0264/591941/105, persoană de contact jr. Maria-Livia VASILE.

 **MANAGER** **ŞEF SERVICIU RESURSE UMANE**

jr. Florin-Ioan CRIŞAN jr. Maria-Livia VASILE